Vyf van polisie agter tralies vir beweerde misdade | Maroela Media
Brig. Vishnu Naidoo, nasionale polisiewoordvoerder, het gesê die eerste voorval was op 27 Maart toe tien Bangladesjers wat glo deur Zimbabwe na Suid-Afrika gesmokkel is, glo deur polisiemanne ontvoer is. Vier polisielede in twee gemerkte blitspatrollievoertuie het glo die groep Bangladesjers op die N1 voorgekeer.
Op 31 Maart is twee van die tien slagoffers vrygelaat nadat hulle familielede 'n losprys betaal het.
Naidoo het gesê die polisie se intelligensie-eenheid het onophoudelik aan die saak gewerk en vier lede van die Silverton-blitspatrollie as die vermeende betrokkenes geïdentifiseer. Lasbriewe vir hulle inhegtenisnemings is vandeesweek uitgereik en lede van verskeie polisie-eenhede het vanoggend drie van die polisiekonstabels by die polisie se 10111-inbelsentrum in Silverton in Pretoria aangekeer. Die vierde vermeende betrokkene het in daardie stadium nog nie vir diens aangemeld nie, maar gaan na verwagting binnekort ook aangekeer word, het Naidoo gesê.
In 'n afsonderlike voorval is twee lede van 'n intervensiespan in Mamelodi in Pretoria óók in hegtenis geneem, dié keer op 'n aanklag van afpersing. 'n Man, vermoedelik 'n dwelmsmous, het die polisie se teenkorrupsie-eenheid gekontak en ingelig dat polisielede geld van hom eis.
Die twee lede is gisteraand by 'n restaurant in Silverton aangekeer en die beweerde afpersingsgeld by hulle gekry. Een van die polisielede is verbonde aan die Silverton-polisie, maar is tans ontplooi by 'n reaksie-eenheid in Mamelodi. Die ander polisielid is 'n lid van die provinsiale anti-bende-eenheid.
Sitole het sy teleurstelling in die voorvalle uitgespreek.
"Dis ontmoedigend wanneer polisielede wat met die veiligheid van wetsgehoorsame burgers vertrou word, na bewering sélf ook misdaad pleeg," het Sitole gesê.
Al vyf polisielede is in aanhouding en sal later in die hof verskyn.
Net 5? In jou lewe!
Dit is n gruwelike afstootlike skande vir die SAPD. Dit besmet die getroue lede se name. Sies man. Bheki Cele moet daadwerklik optree. Hy was uitstekend tydens die wereldbeker in 2010 maar deesdae weet mens nie. Die ANC het nou baie verduidelikings voor 8 Mei!
Ek lees vanoggend 'n berig op NW24 dat daar in 2018 by Hammanskraal polisiestasie 280 moorde aangemeld is, skuldig bevinding op dié stadium = 0.
Sal seker nooit weer presies huveel polisie beamptes by misdaad betrokke is ni. Dis sal seke skrikwekkende syfers wees